CELEX: 32019R0925
Language: sl
Date: 2019-06-03 00:00:00
Title: Izvedbena uredba Komisije (EU) 2019/925 z dne 3. junija 2019 o uvrstitvi določenega blaga v kombinirano nomenklaturo

6.6.2019   
               
               
                  SL
               
               
                  Uradni list Evropske unije
               
               
                  L 148/13
               
            
         IZVEDBENA UREDBA KOMISIJE (EU) 2019/925
         z dne 3. junija 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. junija 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek cevaste oblike (tako imenovani športni pas) iz pletenega materiala iz 88 % poliestra in 12 % elastana z obsegom 66 cm. Izdelek je sestavljen iz dveh enako velikih pravokotnih pletenih kosov tekstilnega materiala, ki sta postavljena drug na drugega in sešita na treh straneh, s čimer tvorita obrnljiv elastični športni pas.
                        Izdelek ima odsevnike, plosk žep z zadrgo in dve majhni odprtini, od katerih ena vsebuje trak z elastiko. Ne vsebuje sponk.
                        Izdelek je zasnovan za nošenje okoli pasu, na primer med športnimi dejavnostmi. V žep/odprtino je mogoče shraniti drobne predmete, kot so ključi, kreditne kartice in podobno.
                        (Glej slike) (*1)
                        
                     
                     
                        6307 90 10 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 7(f) k oddelku XI ter besedilo oznak KN 6307 , 6307 90  in 6307 90 10 .
                        Športni pas ima objektivne značilnosti gotovega tekstilnega izdelka v smislu tarifne številke 6307  in na podlagi opombe 7(f) k oddelku XI.
                        Izdelek ni namenjen shranjevanju določenega predmeta. Ni niti posebej oblikovan niti ni njegova notranjost posebej opremljena. Ni podoben torbam, ki se uvrščajo pod tarifno številko 4202  (glej tudi prvi in četrti odstavek ter izključitev (c) iz pojasnjevalnih opomb harmoniziranega sistema k tarifni številki 4202 ). Uvrstitev pod tarifno številko 4202  je zato izključena.
                        Izdelek je zato treba uvrstiti pod oznako KN 6307 90 10  kot „drugi gotovi pleteni izdelki“.
                     
                  
               (*1)  Slike so zgolj informativne.